Diari Oficial de la Generalitat Valenciana


Sumari del DOGV 9157, del 23-08-2021 (2021/8692)

RESOLUCIÓ de 4 d'agost de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i es fa pública la decisió favorable a la modificació del plec de condicions de la Denominació d'Origen Protegida Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8692


Data del document
:   04-08-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 4 d'agost de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i es fa pública la decisió favorable a la modificació del plec de condicions de la Denominació d'Origen Protegida Alacant. [2021/8692]  
En data 31 d'agost de 2020, el Consell Regulador de la Denominació d'Origen Protegida Alacant va registrar una sol·licitud de modificació del plec de condicions, l'edició en vigor del qual és de 2015 (https://ec.europa.eu/info/food-farming-fisheries/food-safety-and-quality/certification/quality-labels/geographical-indications-register/includes/showspecification.cfm'attachmentid=31635).  
Els canvis proposats es refereixen a:  
1. Característiques analítiques dels vins  
a) Sucres reductors: s'elimina la referència a la glucosa i fructosa i s'elimina d'aquells vins que ja tenen una limitació reglamentària.  
  
b) Acidesa volàtil: s'incrementa per a aquells vins amb un procés llarg d'envelliment, en aplicació del RDUE2019/934 annex I C punt 3. a.  
2. Característiques organolèptiques dels vins  
a) Canvi del terme color per visual.  
b) S'afigen o modifiquen descripcions de diverses categories de producte.  
3. Pràctiques específiques  
a) S'eliminen les del punt 3.1 i 3.2.  
b) Es completa la descripció del Fondellol.  
4. Demarcació de la zona geogràfica  
a) Es completen les subzones.  
b) Es corregeixen errors.  
c) S'inclouen paratges concrets de Caudete i s'especifiquen els de Múrcia.  
5. Rendiments màxims per hectàrea.  
S'eleven fins a un 25 % sobre el reglament anterior, la qual cosa abans es permetia mitjançant normes de verema.  
6. Varietats de raïm  
a) Es reclassifiquen.  
b) S'inclouen noves varietats autoritzades a la Comunitat Valenciana.  
7. Vinculacions amb el terreny  
S'afigen proves que reforcen la vinculació.  
8. Requisits aplicables  
a) S'elimina la possibilitat d'augmentar el rendiment per normes de campanya.  
b) Es modifica la descripció del Fondellol.  
c) Se simplifica l'estructura.  
d) Desapareixen els punts iii, nivells de producció i vii, coexistència de vins.  
e) Es modifica el punt d'etiquetatge quant a l'autorització.  
f) S'elimina el paràgraf relatiu a l'exclusivitat de les marques de la DOP Alacant.  
g) Es mantenen com a esments d'etiquetatge únicament els específics, amb els seus requisits, ja que els altres estan regulats segons la legislació general.  
h) Com a esments facultatius, es mantenen:  
- Moscatell Alacant.  
- Alacant singular.  
Es tracta d'una modificació normal a l'efecte de l'article 14 del Reglament delegat (UE) 2019/33, de la Comissió, de 17 d'octubre de 2018, pel qual es completa el Reglament (UE) núm. 1308/2013, del Parlament Europeu i del Consell, pel que fa a les sol·licituds de protecció de denominacions d'origen, indicacions geogràfiques i termes tradicionals del sector vitivinícola, al procediment d'oposició, a les restriccions d'utilització, a les modificacions del plec de condicions, a la cancel·lació de la protecció, i a l'etiquetatge i la presentació.  
  
Per aquest motiu, el procediment de modificació ha d'atindre's al que es disposa en l'article 17 del Reglament delegat (UE) 2019/33, abans esmentat, que estableix que: «Si l'Estat membre considera que es compleixen els requisits del Reglament (UE) núm. 1308/2013 i les disposicions adoptades en virtut d'aquest, podrà aprovar i fer pública la modificació normal. La decisió d'aprovació inclourà el document únic consolidat modificat, quan siga procedent, i el plec de condicions consolidat modificat».  
En data 30 d'abril de 2021, es va publicar la Resolució de 23 d'abril de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Alacant i s'obri un termini de dos mesos perquè qualsevol persona física o jurídica establida o que residisca legalment a Espanya, que considere afectats els seus legítims drets o interessos, puga oposar-se a la decisió favorable mitjançant la declaració d'oposició corresponent.  
Durant el període d'oposició es va presentar un escrit d'oposició del mateix Consell Regulador de la Denominació d'Origen Protegida Alacant en què sol·licitava la inclusió de dues noves varietats històriques de raïm que han sigut recentment incorporades en la llista de varietats autoritzades a la Comunitat Valenciana: Valencí blanc i Valencí negre.  
  
La inclusió d'aquestes dues varietats es va sol·licitar inicialment en la modificació i es va justificar, però no es va poder atendre per no estar publicada la inclusió en el registre de varietats autoritzades, per la qual cosa una vegada incloses en aquest registre escau acceptar la sol·licitud d'inclusió d'aquestes varietats en el nou plec de condicions.  
Per tot el que s'ha exposat, d'acord amb el que s'estableix en l'article 119 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), en relació a les competències que corresponen a aquesta Direcció General, i vist l'informe del Servei de Figures de Qualitat Agroalimentària i la proposta del director general de Desenvolupament Rural, resolc:  
  
Primer  
Adoptar i fer pública la decisió favorable a la modificació del plec de condicions de la Denominació d'Origen Protegida Alacant una vegada comprovat que compleix els requisits del Reglament (UE) número 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, d'acord amb l'article 17 del Reglament delegat (UE) 2019/33, abans esmentat.  
  
  
Segon  
Publicar la versió del plec de condicions i el document únic en el qual s'ha basat aquesta decisió favorable, en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica:  
http://agroambient.gva.es/documents/349118507/0/pcalc21  
http://agroambient.gva.es/documents/690827776/0/dualc21  
  
Contra aquest acte que posa fi a la via administrativa pot interposar-se potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptador des de l'endemà de la notificació o impugnar-se directament davant l'ordre jurisdiccional mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 d'agost de 2021.- La consellera: Mireia Mollà Herrera.